– तीसरे प्रयोग में ३ पात्र ५-५ किलो के लें. एक में स्वदेशी गो का १ कि. गोबर, १ ली गो मूत्र डालें. अब इसमें १५० ग्राम गुड और १५० ग्राम उर्द साबुत का आटा डालें. गुड पशुओं वाला डालें. दाल का आटा न हो तो दाल को रात को भिगो कर प्रातः पीस लें. इसी प्रकार दूसरे पात्र में विदेशी गो का गोबर, गोमूत्र डाल कर बाकी सामान डाल दे. तीसरे पात्र में केवल विदेशी गो का गोबर और मूत्र ही डालें, गुड व आटा न डालें. इन पात्रों को बोरी के टुकडे से ढक कर रखें. प्रतिदिन दिन में एक-दो बार इन्हें अलग-अलग डंडे से हिलाते रहें. ८-१० दिन यक क्रिया जारी रखें. तीनो पात्रों पर १-२-३ अंक लगा दें. अब चार पौधें एक जैसे चुनें और उन्हें भी १-२-३-४ न. दे दें. अब रोज़ सायं काल १ न. की खाद १ न. में, २ न. की खाद २ न. में तथा ३ न. की ३ न. में डालते रहें. ४ न. में केवल सादा पानी डालें. * यह खाद डालने से पहले उसे हिला लिया करें और उसमें १० गुना पानी मिला कर प्रयोग करें. अर्थात मानों आपने १०० ग्राम यह तरल खाद एक पात्र से निकाली तो उसमें १० गुणा यानी १ ली. पानी मिला कर खूब हिला लें, तब पौधे में डालें. रोज़ सायंकाल यह क्रिया दोहरायें. अनुमान यह है कि यदि विदेशी नस्ल विषाक्त है तो उसके गोबर और गोमूत्र से बनी खाद से २ व ३ न. के पौधे रोगी, कमज़ोर बनेंगे. वैज्ञानिकों के सहयोग के बिना किसान गो वंश के बारे में सही जानकारी प्राप्त कर सकेंगे.